Handwerk: Hy wen goud! | Maroela Media
'n Mooi en unieke planthouer vir jou huis. (Foto: Met vergunning verskaf deur Idees)
Met die winter wat sy koue kombers al weke lank oor ons gooi en die ryp wat jou grasperk se groen steel, is dit maar 'n vaal prentjie wat jou begroet wanneer jy by die venster uitloer.
Dit is nou die ideale tyd om jou tuin na binne te bring! Binnenshuise plante gee jou huis 'n vars en vrolike voorkoms, is maklik om te onderhou en is nie uitgelewer aan die genadeloosheid van die temperature buite nie.
En dit is geensins nodig om baie geld te bestee op unieke en mooi planthouers nie. Met net 'n veeg verf en 'n titsel bladgoud maak jy sommer in 'n japtrap van 'n baksteen 'n planthouer – én die middelpunt van aandag.